CELEX: C2007/297/36
Language: mt
Date: 2007-12-08 00:00:00
Title: Kawża C-428/07: Talba għal deċiżjoni preliminari mressqa mill-High Court of Justice (England and Wales), Queen's Bench Division, Administrative Court fl- 14 ta' Settembru 2007 — Mark Horvath vs Secretary of State for Environment, Food and Rural Affairs

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/22
            
         Talba għal deċiżjoni preliminari mressqa mill-High Court of Justice (England and Wales), Queen's Bench Division, Administrative Court fl-14 ta' Settembru 2007 — Mark Horvath vs Secretary of State for Environment, Food and Rural Affairs
   (Kawża C-428/07)
   (2007/C 297/36)
   Lingwa tal-kawża: L-Ingliż
   Qorti tar-rinviju
   High Court of Justice (England and Wales), Queen's Bench Division, Administrative Court
   Partijiet fil-kawża prinċipali
   
      Rikorrent: Mark Horvath
   
      Konvenut: Secretary of State for Environment, Food and Rural Affairs.
   Domandi preliminari
   
               1)
            
            
               Meta Stat Membru iħaddan sistema ta' devoluzzjoni tal-kompetenzi lill-awtoritajiet reġjonali, u li fiha l-gvern ċentrali għandu l-poter li jaġixxi għat-territorju kollu ta' l-Istat Membru sabiex jassigura l-eżekuzzjoni ta' l-obbligi tiegħu skond id-dritt Komunitarju, u fil-kuntest tar-Regolament tal-Kunsill (KE) Nru 1782/2003 tad-29 ta' Settembru 2003 li jistabbilixxi regoli komuni għal skemi diretti ta' appoġġ fi ħdan il-politika agrikola komuni u li jistabbilixxi ċerti skemi ta' appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KE) Nru 2358/71 u (KE) Nru 2529/2001 (1) (ir-“Regolament tal-Kunsill”):
               
                           a)
                        
                        
                           Stat Membru jista' jinkludi rekwiżiti marbuta mas-servitujiet ta' jedd pubbliku ta' mogħdija viżibbli fost il-kriterji tal-kundizzjonijiet agrikoli u ambjentali tajbin ddefiniti mill-Artikolu 5 u mill-Anness IV tar-Regolament tal-Kunsill 1782/2003?
                        
                     
                           b)
                        
                        
                           Meta s-sistema kostituzzjonali ta' Stat Membru tipprovdi li l-awtoritajiet reġjonali għandhom kompetenza leġiżlattiva fir-rigward ta' partijiet differenti ta' dan l-Istat Membru, il-fatt li dawn il-partijiet differenti jkollhom regoli differenti għal dak li jirrigwarda l-kundizzjonijiet agrikoli u ambjentali tajbin ddefiniti mill-Artikolu 5 u mill-Anness IV tar-Regolament tal-Kunsill jista' jimplika diskriminazzjoni mhux aċċettabbli?
                        
                     
         
      (1)  ĠU L 270, p. 1.